b'\n_START_ARTICLE_\nUtele\xc5\xa1eno zlo\n_START_SECTION_\nVsebina\n_START_PARAGRAPH_\nGreta Evans je mlada \xc5\xbeenska iz Montane, ki se zaposli kot varu\xc5\xa1ka pri dru\xc5\xbeini Heelshire. Ko prispe na posestvo Heelshirovih v Zdru\xc5\xbeenem kraljestvu, spozna dostavljalca Malcolma in g. in go. Heelshire. Heelshirova ji poka\xc5\xbeeta porcelanasto lutko, ki jo imenujeta Brahms in z njo ravnata kot s sinom. Zakonca podu\xc4\x8dita Greto o pravilih kako skrbeti za Brahmsa in se odpravita na po\xc4\x8ditnice._NEWLINE_Ker se Gerti zdi to sme\xc5\xa1no, ignorira vsa pravila. Njena sestra Sandy jo pokli\xc4\x8de in ji pove, da sku\xc5\xa1a njen nasilni biv\xc5\xa1i mo\xc5\xbe ugotoviti, kje je._NEWLINE_Malcolm se ustavi ko pripelje dostavo in pove Gerti, da je pravi Brahms umrl pred dvajsetimi leti za svoj 8. rojstni dan. Malcolm se ponudi, da bo Gerti razkazal mesto in ona sprejme povabilo. Ko se pripravlja za zmenek, zasli\xc5\xa1i \xc4\x8dudne zvoke in obti\xc4\x8di na podstre\xc5\xa1ju._NEWLINE_Od takrat naprej se za\xc4\x8dnejo dogajati \xc4\x8dudne re\xc4\x8di - po hodnikih je sli\xc5\xa1ati otro\xc5\xa1ke glasove, telefonski klici se prekinjajo, ter lutka izginja in se nato pojavi na nekem drugem mestu. Greto pokli\xc4\x8de otro\xc5\xa1ki glas in ji naro\xc4\x8di naj za\xc4\x8dne upo\xc5\xa1tevati pravila, zato se Greta zaklene v sobo. Kasneje najde pred vrati sendvi\xc4\x8d, ki si ga ponavadi naredi sama. Medtem Heelshirova napi\xc5\xa1eta poslovilno pismo za Brahmsa in naredita samomor z utopitvijo._NEWLINE_Greta za\xc4\x8dne verjeti, da je v lutko ujet Brahmsov duh, zato za\xc4\x8dne upo\xc5\xa1tevati pravila. Ko Greta doka\xc5\xbee Malcolmu, da se lutka sama premika, ta postane zaskrbljen. Pove ji, da je bil pravi Brahms prijatelj z dekletom njegove starosti in nekega dne so jo na\xc5\xa1li v gozdu z razbito lobanjo. Preden je policija lahko izpra\xc5\xa1ala Brahmsa, je Heelshirejeva hi\xc5\xa1a zgorela skupaj z njim. Malcolm svetuje Greti, da naj ne ostane v hi\xc5\xa1i, vendar se ona po\xc4\x8duti dol\xc5\xbeno skrbeti za Brahmsa._NEWLINE_Nek ve\xc4\x8der v Heelshirejevo hi\xc5\xa1o pride Cole, z namenom da odpelje Greto domov, \xc4\x8de je treba tudi s silo. Ko Malcolm pripelje dostavo, se odlo\xc4\x8di da bo ostal v bli\xc5\xbeini. Ko spravi Brahmsa spat, ga Greta prosi za pomo\xc4\x8d. Cole se zbudi in opazi sporo\xc4\x8dilo napisano s krvjo, da naj odide. Ker verjame, da je to napisala Gerta ali Malcolm, Cole iz jeze vzame lutko in jo razbije._NEWLINE_Takrat se za\xc4\x8dne hi\xc5\xa1a tresti in lu\xc4\x8di za\xc4\x8dnejo utripati. Cole za\xc4\x8dne preiskovati ogledalo v sobi, ko se ogledalo razbije in ven pride odrasel mo\xc5\xa1ki, ki nosi porcelanasto masko podobno Brahmsu. Izka\xc5\xbee se, da je Brahms \xc5\xbeivel ves ta \xc4\x8das v zidovih hi\xc5\xa1e._NEWLINE_Brahms zabode Cola in ga ubije. Malcolm in Greta pobegneta na podstre\xc5\xa1je, kjer najdeta Brahmsovo sobo in lutko, ki ima oble\xc4\x8dena Gretina obla\xc4\x8dila in njen nakit. Greta ugotovi, da so Heelshirovi najemali varu\xc5\xa1ke za nekak\xc5\xa1ne \xc5\xbertve. Brahms onesposobi Malcolma in grozi, da ga bo ubil, \xc4\x8de se Greta ne bo vrnila nazaj._NEWLINE_Greta se oboro\xc5\xbei z izvija\xc4\x8dem in prepri\xc4\x8duje Brahmsa, da nebo nikoli od\xc5\xa1la in mu uka\xc5\xbee naj odide v posteljo. Brahms jo prosi za poljub za lahko no\xc4\x8d, kar ona s te\xc5\xbeavo sprejme. Brahms se nato \xc5\xbeeli poljubljati z Gerto, vendar ga ona zabode. Po prerivanju, se Brahms nenadoma preneha premikati, Greta in Malcolm pa nato pobegneta iz posestva. V zadnjem prizoru se izka\xc5\xbee, da je Brahms \xc5\xa1e vedno \xc5\xbeiv.'